དཔེར་ན།བོད་མི་ཁ་ཆེའི་གྲོགས་པོ་ཚོར་མཚོན་ན་བོད་སྤྱི་པའི་དོན་དུ་དེ་སྔ་བོད་ལ་དུས་འགྱུར་འགོ་ཚུགས་མ་ཚུགས་སྐབས་བོད་ཀྱི་རླུང་འཕྲིན་གྱི་ལས་ཀ་བྱེད་མཁན་ནང་ཁ་ཆེའི་ཕྲུ་གུ་ཁ་ཤས་ཡོད།ཕལ་ཆེར་ཆབ་མདོར་འཛིན་བཟུང་བྱས་པའི་ནང་ཁ་ཆེ་བ་ཕྲུ་གུ་ཁ་ཤས་ཡོད།གང་ལྟར་ལོ་རབས་ལྔ་བཅུ་པའི་ནང་དུས་འགྱུར་མི་བཟད་པ་བྱུང་བའི་སྐབས་ལྷ་སའི་ཁ་ཆེའི་ནང་ནས་བོད་སྤྱི་པའི་དོན་དུ་ཞབས་འདེགས་སྒྲུབ་མཁན་མང་པོ་ཞིག་བྱུང་ཡོད།ད་ལྟ་ཡིན་ཡང་ཁ་ཆེའི་བུ་ཕྲུག་ཚོས་བོད་སྤྱི་པའི་དོན་དུ་ཁུར་ལེན་གྱི་ཡོད་ལ།ད་དུང་ཁུར་མཉམ་ལེན་བྱས་ཏེ་ཚོགས་འདུ་འདི་འདྲའི་ནང་མཉམ་དུ་ཚོགས་ཞུགས་བྱས་ཏེ་སྤྱི་པའི་དོན་དུ་སེམས་ཁུར་བླངས་པར་ཧ་ཅང་དགའ་པོ་བྱུང༌།